|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ **ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ****ΓΕΝΙΚΗ Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ****Δ/ΝΣΗ ΣΠΟΥΔΩΝ & ΦΟΙΤΗΤΙΚΗΣ ΜΕΡΙΜΝΑΣ****ΤΜΗΜΑ ΦΟΙΤΗΤΙΚΗΣ ΜΕΡΙΜΝΑΣ**Ταχυδρ. Δ/νση: Ιερά Οδός 75, Βοτανικός Τ.Κ. 118 55 ΑθήναΠληροφορίες: Φ. ΣτράτουΤηλ.: 210-529 4929Fax: 210-529 4917Ηλεκτρονικό ταχυδρομείο: foitmerimna@aua.gr |  **Αθήνα, 25.08.2022** |

# ΑΝΑΚΟΙΝΩΣΗ

# ΓΙΑ ΤΗΝ ΔΩΡΕΑΝ ΣΙΤΙΣΗ ΓΙΑ ΤΟ ΑΚΑΔ. ΕΤΟΣ 2022-2023

Υπουργική Απόφαση Φ5/68535/Β3/18-06-2012, Φ.Ε.Κ. 1965/τ.Β/18-06-2012 (αναρτητέο: ΑΔΑ: Β4ΛΜ9-Ν1Γ)

**ΠΡΟΣΟΧΗ!** **Η ΥΠΟΒΟΛΗ ΤΩΝ ΔΙΚΑΙΟΛΟΓΗΤΙΚΩΝ ΘΑ ΓΙΝΕΤΑΙ ΗΛΕΚΤΡΟΝΙΚΑ ΓΙΑ ΤΟΥΣ ΠΡΟΠΤΥΧΙΑΚΟΥΣ ΦΟΙΤΗΤΕΣ ΚΑΙ ΕΝΤΥΠΑ ΓΙΑ ΜΕΤΑΠΤΥΧΙΑΚΟΥΣ ΦΟΙΤΗΤΕΣ ΚΑΙ ΥΠΟΨΗΦΙΟΥΣ ΔΙΔΑΚΤΟΡΕΣ**

**ΜΕΡΟΣ Α: Δικαιούχοι δωρεάν σίτισης**

|  |  |
| --- | --- |
| **1.** | **Οι ενεργοί φοιτητές των Α.Ε.Ι. της ημεδαπής**, του πρώτου, δεύτερου και τρίτου κύκλου σπουδών (προπτυχιακοί φοιτητές, μεταπτυχιακοί φοιτητές, υποψήφιοι διδάκτορες), όπως ορίζονται στο άρθρο 2 του ν. 4485/2017 (Α’114) και εφόσον δεν είναι ήδη κάτοχοι πτυχίου, μεταπτυχιακού ή διδακτορικού τίτλου αντίστοιχα. |

|  |  |
| --- | --- |
| **2. (i)** | **Οι εγγεγραμμένοι ως φιλοξενούμενοι φοιτητές από άλλα Α.Ε.Ι. της ημεδαπής**, στο πλαίσιο εκπαιδευτικών ή ερευνητικών προγραμμάτων συνεργασίας, όπως ορίζονται στο άρθρο 36 παράγραφος 2 (α) και (β) του ν. 4009/2011 (Α 195). |

|  |  |
| --- | --- |
| **2. (ii)** | **Οι εγγεγραμμένοι ως φιλοξενούμενοι φοιτητές**, **από ομοταγή Ιδρύματα της αλλοδαπής**, στο πλαίσιο εκπαιδευτικών ή ερευνητικών προγραμμάτων συνεργασίας, όπως ορίζονται στο άρθρο 36 παράγραφος 2 (α) και (β) του ν. 4009/2011 (Α 195). |

|  |  |
| --- | --- |
| **3.** | **Οι φοιτητές που μετακινούνται προσωρινά σε άλλο Α.Ε.Ι. της ημεδαπής**, σύμφωνα με τονΟργανισμό του Ιδρύματος προέλευσης, όπως ορίζονται στο άρθρο 36 παράγραφος 2 (ε) του ν. 4009/2011 (Α195). |

|  |  |
| --- | --- |
| **4.** | **Οι αλλοδαποί υπότροφοι του Υπουργείου Παιδείας και Θρησκευμάτων.** που πραγματοποιούν προπτυχιακές σπουδές στο Ίδρυμα. |

**ΜΕΡΟΣ Β: Προϋποθέσεις δικαιούχων δωρεάν σίτισης**

Προϋποθέσεις δωρεάν σιτιζομένων, για τις προαναφερόμενες περιπτώσεις 1. 2.(i) και 3.:

|  |  |
| --- | --- |
| **1. (i)** | **Άγαμοι φοιτητές** με ετήσιο οικογενειακό εισόδημα, όπως προκύπτει από τα αντίστοιχα εκκαθαριστικά σημειώματα της αρμόδιας Δημόσιας Οικονομικής Υπηρεσίας (Δ.Ο.Υ.) του τελευταίου οικονομικού έτους, που **δεν υπερβαίνει τις σαράντα πέντε χιλιάδες (45.000) ευρώ,** προκειμένου **για οικογένεια με ένα μόνο τέκνο**. |

|  |  |
| --- | --- |
| **1. (ii)** | **Άγαμοι φοιτητές** από οικογένειες με δύο τέκνα και πλέον, όπου το παραπάνω ποσό **προσαυξάνεται κατά πέντε χιλιάδες (5.000) ευρώ** για κάθε τέκνο πέραν του πρώτου. |

|  |  |
| --- | --- |
| **1. (iii)** | **Άγαμοι φοιτητές**  με αδελφό ενεργό φοιτητή του πρώτου κύκλου σπουδών, όπου το ανωτέρω διαμορφούμενο ποσό **προσαυξάνεται κατά τρεις χιλιάδες (3.000) ευρώ**. Εάν περισσότεροι του ενός αδελφοί υπάγονται σε αυτήν την κατηγορία το ποσό αυτό **προσαυξάνεται κατά τρεις χιλιάδες (3.000) ευρώ** για καθέναν από αυτούς. |

|  |  |
| --- | --- |
| **2.** | **Άγαμοι φοιτητές** **άνω των 25 ετών,** με ετήσιο ατομικό εισόδημα, όπως προκύπτει από το αντίστοιχο εκκαθαριστικό σημείωμα της αρμόδιας Δημόσιας Οικονομικής Υπηρεσίας (Δ.Ο.Υ.) του τελευταίου οικονομικού έτους, που **δεν υπερβαίνει τις είκοσι πέντε χιλιάδες (25.000) ευρώ**. |

|  |  |
| --- | --- |
| **3. (i)** | **Έγγαμοι φοιτητές** με ετήσιο οικογενειακό εισόδημα, όπως προκύπτει από τα αντίστοιχα εκκαθαριστικά σημειώματα της αρμόδιας Δημόσιας Οικονομικής Υπηρεσίας (Δ.Ο.Υ.) του τελευταίου οικονομικού έτους που **δεν υπερβαίνει τις σαράντα πέντε χιλιάδες (45.000) ευρώ**. |

|  |  |
| --- | --- |
| **3. (ii)** | **Έγγαμοι φοιτητές** με έντεκνη οικογένεια, όπου το ποσό αυτό **προσαυξάνεται κατά πέντε χιλιάδες (5.000) ευρώ** για κάθε ανήλικο τέκνο. |

**Επισημαίνονται οι παρακάτω ειδικοί όροι που σχετίζονται με το οικογενειακό εισόδημα των φοιτητών που αιτούνται δωρεάν σίτιση:**

|  |  |
| --- | --- |
| **α.** | **Ως ετήσιο οικογενειακό εισόδημα νοείται,** το συνολικό ετήσιο φορολογούμενο, πραγματικό ή τεκμαρτό, καθώς και το απαλλασσόμενο ή φορολογούμενο με ειδικό τρόπο εισόδημα του ίδιου του φοιτητή, των γονέων του και των ανηλίκων αδελφών του από κάθε πηγή.Προκειμένου για έγγαμο φοιτητή, ως **ετήσιο οικογενειακό εισόδημα, νοείται** το συνολικό ετήσιο φορολογούμενο, πραγματικό ή τεκμαρτό, καθώς και το απαλλασσόμενο ή φορολογούμενο με ειδικό τρόπο εισόδημα του ίδιου του φοιτητή, του/της συζύγου του/της και των ανηλίκων τέκνων του από κάθε πηγή. |

|  |  |
| --- | --- |
| **β.** | **Τα κατά περίπτωση διαμορφούμενα ποσά μειώνονται κατά 10%,** όταν οι δικαιούχοι φοιτητές κατοικούν μόνιμα στο Δήμο που έχει την έδρα του το Πανεπιστήμιο, δηλαδή στον Δήμο Αθηναίων. |

|  |  |
| --- | --- |
| **γ.** | **Εάν ο δικαιούχος** φοιτητής ή/και οι γονείς του ή ο/η σύζυγός του εφόσον είναι έγγαμος, **δεν υποχρεούνται στην υποβολή φορολογικής δήλωσης,** υποβάλλουν υπεύθυνη δήλωση του ν. 1599/1986 (Α75) περί μη υποχρέωσης υποβολής δήλωσης. |

|  |  |
| --- | --- |
| **δ.** | **Σε φοιτητές που** οι ίδιοι ανεξαρτήτως ηλικίας, ή ένας εκ των γονέων τους εάν είναι άγαμοι κάτω των 25 ετών, ή ο/η σύζυγός τους εάν είναι έγγαμοι, **εισπράττουν επίδομα ανεργίας, το ύψος του ετήσιου οικογενειακού ή ατομικού εισοδήματος δεν αποτελεί κριτήριο παροχής δωρεάν σίτισης στον φοιτητή**. |

**ΜΕΡΟΣ Γ: Κατηγορίες δικαιούχων δωρεάν σίτισης**

**με προτεραιότητα**

Εάν η χρηματοδότηση του Ιδρύματος από τον κρατικό προϋπολογισμό, κατά τα οριζόμενα στο άρθρο 63 του ν.4009/2011(Α195) **δεν επαρκεί για την κάλυψη της δαπάνης σίτισης του συνόλου των φοιτητών που εμπίπτουν στις προαναφερόμενες κατηγορίες φοιτητών**, τότε το δικαίωμα δωρεάν σίτισης **θα χορηγείται με προτεραιότητα** στις παρακάτω κατηγορίες:

|  |  |
| --- | --- |
| **1.** | **Φοιτητές που είναι πολύτεκνοι**, σύμφωνα με τα οριζόμενα στην παράγραφο 1 του άρθρου 6 του ν. 3454/2006 (Α 75). |

|  |  |
| --- | --- |
| **2.** | **Φοιτητές που φέρουν την ιδιότητα του γονέα ή του τέκνου πολυμελούς οικογενείας με τρία ζώντα τέκνα** από νόμιμο γάμο ή νομιμοποιηθέντα ή νομίμως αναγνωρισθέντα ή υιοθετηθέντα. |

|  |  |
| --- | --- |
| **3.** | **Φοιτητές με αδελφό ή αδελφή, ενεργό φοιτητή** του πρώτου κύκλου σπουδών, που φοιτά σε Πανεπιστήμιο ή Τ.Ε.Ι. ή στις Ανώτατες Εκκλησιαστικές Ακαδημίες ή στην Α.Σ.ΠΑΙ.Τ.Ε. ή στις Ανώτερες Σχολές Τουριστικής Εκπαίδευσης του Υπουργείου Πολιτισμού και Τουρισμού **διαφορετικής πόλης της μόνιμης κατοικίας των γονέων τους**. |

|  |  |
| --- | --- |
| **4.** | **Ορφανοί φοιτητές** από τον ένα ή και από τους δύο γονείς, **εφόσον δεν έχουν υπερβεί το 25ο έτος της ηλικίας τους**. |

|  |  |
| --- | --- |
| **5.** | **Φοιτητές που φέρουν την ιδιότητα του τέκνου άγαμης μητέρας** με τουλάχιστον ένα μη αναγνωρισθέν τέκνο, το οποίο ή τα οποία **δεν έχουν υπερβεί το 25ο έτος της ηλικίας τους**. |

|  |  |
| --- | --- |
| **6.** | **Φοιτητές** **με γονείς, τέκνα, αδέλφια, συζύγους** που είναι **τυφλοί** ή **κωφάλαλοι** ή **νεφροπαθείς**, που υποβάλλονται σε αιμοκάθαρση ή πάσχουν από μυϊκή δυστροφία Duchenne ή ανήκουν στην κατηγορία **ατόμων ειδικών αναγκών** επειδή έχουν κινητικά προβλήματα οφειλόμενα **σε αναπηρία άνω του 67%**. |

|  |  |
| --- | --- |
| **7.** | **Φοιτητές** **που πάσχουν από σοβαρές ασθένειες** που προβλέπονται στις διατάξεις του άρθρου 35 του Ν. 3794/2009, όπως αντικαταστάθηκε με τις διατάξεις του άρθρου 39 παρ.24 του Ν.4186/2013 και τροποποιήθηκε με το άρθρο αυτό του Ν. 4218/2013. |

|  |  |
| --- | --- |
| **8.** | **Φοιτητές που φέρουν την ιδιότητα του τέκνου θύματος τρομοκρατίας**, όπως ορίζεται στην παράγραφο 1 του άρθρου 1 του ν. 1897/1990 (Α 120) και **δεν έχουν υπερβεί το 25ο έτος της ηλικίας τους**. |

**ΜΕΡΟΣ Δ: ΗΛΕΚΤΡΟΝΙΚΗ υποβολή απαιτούμενων δικαιολογητικών**

Οι **προπτυχιακοί** φοιτητές που επιθυμούν να σιτιστούν δωρεάν στο Εστιατόριο του Ιδρύματος, πρέπει να υποβάλλουν **ΗΛΕΚΤΡΟΝΙΚΑ** τα παρακάτω:

|  |  |
| --- | --- |
| **1.** | **Ηλεκτρονική αίτηση στην διεύθυνση:** **estudent@aua.gr** **με τους κωδικούς του ιδρυματικού τους λογαριασμού από 09 Σεπτεμβρίου 2022 έως 31 Οκτωβρίου 2022 και επιλογή από το μενού: Σίτιση +Αίτηση Σίτισης**. |

 **ΠΡΟΣΟΧΗ**: **ΟΛΑ ΤΑ ΠΑΡΑΚΑΤΩ ΔΙΚΑΙΟΛΟΓΗΤΙΚΑ ΕΠΙΣΥΝΑΠΤΟΝΤΑΙ ΣΕ ΜΟΡΦΗ**

**ΑΡΧΕΙΩΝ** PDF

 Κατά τη σάρωση των εγγράφων για την δημιουργία των επισυναπτόμενων PDF αρχείων:

 • Κάθε όψη πρέπει να έχει και τον κατάλληλο προσανατολισμό.

 • Κάθε δικαιολογητικό το οποίο έχει περισσότερες της μιας σελίδες

 (π.χ. πιστοποιητικό οικογενειακής κατάστασης) πρέπει να είναι ολόκληρο ένα

 (1) ηλεκτρονικό αρχείο (PDF) και όχι κάθε σελίδα χωριστά.

Σε περίπτωση **αλλοδαπών φοιτητών,** *ξενόγλωσσοι τίτλοι, πιστοποιητικά και βεβαιώσεις της αλλοδαπής υποβάλλονται και γίνονται υποχρεωτικά αποδεκτά σε ευκρινές φωτοαντίγραφο από το επικυρωμένο όμως, από δικηγόρο, αντίγραφο του πρωτοτύπου και απαραιτήτως πρέπει να συνοδεύονται από επίσημη μετάφρασή τους στην ελληνική γλώσσα, η οποία θα υποβάλλεται σε απλό ευκρινές φωτοαντίγραφο από το πρωτότυπο που εκδίδει η μεταφραστική υπηρεσία ή εξουσιοδοτημένος δικηγόρος.*

Πριν από την υποβολή της αίτησης καλείστε να επιβεβαιώσετε τα προσωπικά σας στοιχεία.

Οποιαδήποτε στιγμή, από το μενού **Σίτιση >> Εμφάνιση Αίτησης Σίτισης** μπορείτε να δείτε τη φάση στην οποία βρίσκεται η επεξεργασία της αίτησής σας και σχετικά μηνύματα. Μπορείτε να επεξεργαστείτε την αίτησή σας όταν βρίσκεται στις φάσεις **Υποβολή** ή **Μη-Πλήρης**. Στο πεδίο παρατηρήσεις φαίνονται ενδεχόμενα σχόλια και περαιτέρω οδηγίες του Γραφείου Σίτισης που αφορούν την αίτησή σας.

Αλλαγές μπορούν να γίνουν μόνο στο διάστημα που λειτουργεί η διαδικασία υποβολής των αιτήσεων σίτισης.

|  |  |
| --- | --- |
| **2.** |  **Η ηλεκτρονική αίτηση** έχει μορφή υπεύθυνης δήλωσης του Ν.1599/1986 (Α75) του ενδιαφερομένου **για την ακρίβεια του περιεχομένου των υποβληθέντων δικαιολογητικών**, όπου θα βεβαιώνεται ο τόπος μόνιμης κατοικίας τους, αλλά και θα γίνεται ιδιαίτερη μνεία της γνώσης των συνεπειών της υποβολής αναληθούς δήλωσης ή ανακριβών, ψευδών ή πλαστών δικαιολογητικών. |
| **3.** | **Πρόσφατο πιστοποιητικό** οικογενειακής κατάστασης.Για διευκόλυνσή σας μπορείτε να το εκδώσετε μέσω της πλατφόρμας: <https://www.gov.gr/ipiresies/oikogeneia/oikogeneiake-katastase/pistopoietiko-oikogeneiakes-katastases>* Για τους **Κύπριους** φοιτητές απαιτείται Πιστοποιητικό Οικογενειακής Κατάστασης από τη εκάστοτε αρμόδια αρχή
* **Για τους φοιτητές που είναι κάτοικοι εξωτερικού (εκτός Κύπρου)** απαιτείται Βεβαίωση από την αρμόδια αρχή της χώρας
 |

|  |  |
| --- | --- |
| **4.** | **Αντίγραφο Δελτίου Αστυνομικής Ταυτότητας** (δυο όψεων) ή Ταυτότητας Ομογενούς ή Διαβατήριο.Στην περίπτωση αλλοδαπών απαιτείται και φωτοαντίγραφο άδειας διαμονής ή αποδεικτικό κατάθεσης αίτησης για την έκδοση της. |

|  |  |
| --- | --- |
| **5.** | **Πρόσφατο έγγραφο δημόσιας αρχής ή υπηρεσιών ή λογαριασμών οργανισμών κοινής** **ωφελείας** (ΔΕΗ, ΟΤΕ, ΕΥΔΑΠ, Κινητής Τηλεφωνίας), από το οποίο **να προκύπτει ο τόπος μόνιμης κατοικίας τους και όχι της μισθωμένης**.* Για τους Κύπριους φοιτητές απαιτείται Έντυπη Βεβαίωση μόνιμης κατοικίας από την εκάστοτε αρμόδια αρχή στην οποία να αποτυπώνεται σαφώς ο τόπος μόνιμης κατοικίας: α) του ίδιου του φοιτητή και β) των γονέων του
* Για τους φοιτητές που είναι κάτοικοι εξωτερικού (εκτός Κύπρου) απαιτείται βεβαίωση από την αρμόδια αρχή της χώρας.
 |

|  |  |
| --- | --- |
| **6.** | **Βεβαίωση του οικείου Ιδρύματος** από την οποία προκύπτει η φοιτητική ιδιότητα του/της αδελφού/ή έτος (2021-2022) στην περίπτωση που εμπίπτει στην κατηγορία της παραγράφου 2 (i) και (ii) του Μέρους Α ή στην κατηγορία της παραγράφου 3 του Μέρους Γ που περιγράφουν τους Δικαιούχους δωρεάν σίτισης.  |

|  |  |
| --- | --- |
| **7.** | **Αντίγραφο Πράξεων Διοικητικού Προσδιορισμού Φόρου έτους** 2021Τα Αντίγραφα Πράξεων Διοικητικού Προσδιορισμού Φόρου (Εκκαθαριστικά Σημειώματα) θα πρέπει να είναι του φοιτητή , των γονέων του και των ανήλικων αδελφών του από κάθε πηγή. Σε περίπτωση έγγαμου φοιτητή , του ίδιου , του/της συζύγου του/της και των ανήλικων τέκνων του/της από κάθε πηγή.**Σε περίπτωση που δεν έχει παραληφθεί** το εκκαθαριστικό σημείωμα, **προσκομίζεται** από τον ενδιαφερόμενο φοιτητή **φορολογική δήλωση του τελευταίου οικονομικού έτους**. α) Για τους **Κύπριους φοιτητές** απαιτούνται τα κάτωθι πρωτότυπα δικαιολογητικά:* Εισοδήματα στην αλλοδαπή από το Τμήμα Φορολογίας στην Κύπρο (εισοδήματα από 01/01/2020-31/12/2020): α)του φοιτητή και β)των γονέων του. Σε περίπτωση που δεν υποβάλλεται φορολογική δήλωση στην Ελλάδα προσκομίζεται υπεύθυνη δήλωση με γνήσιο υπογραφής του ίδιου του φοιτητή και των γονέων του.
* Εφόσον υπάρχουν εισοδήματα στην Ελλάδα (Πράξη Διοικητικού Προσδιορισμού φόρου για εισοδήματα 2019) α)του ίδιου του φοιτητή και β)των γονέων του.

β) **Για τους φοιτητές που είναι κάτοικοι εξωτερικού (εκτός Κύπρου) απαιτούνται**:* Βεβαιώσεις εισοδημάτων του ίδιου του φοιτητή και των γονέων του από την αρμόδια αρχή της χώρας (εισοδήματα από 01/01/2021-31/12/2021).
* Σε περίπτωση που δεν υποβάλλεται φορολογική δήλωση στην Ελλάδα προσκομίζεται υπεύθυνη δήλωση με γνήσιο υπογραφής α)του ίδιου του φοιτητή και β) των γονέων του.
 |

|  |  |
| --- | --- |
| **8.** | **Βεβαίωση επιδότησης ανεργίας**, από το υποκατάστημα του Οργανισμού Απασχόλησης Εργατικού Δυναμικού (Ο.Α.Ε.Δ.) στα μητρώα του οποίου είναι εγγεγραμμένος ο ίδιος, ο γονέας του ή ο/η σύζυγος του, εάν εμπίπτει στην προβλεπόμενη κατηγορία δ. των Ειδικών όρων, που σχετίζονται με το οικογενειακό εισόδημα των φοιτητών, στο Μέρος Β. |

|  |  |
| --- | --- |
| **9.** | **Πιστοποιητικό** της Ανώτατης Συνομοσπονδίας Πολυτέκνων Ελλάδος, **που αποδεικνύει την πολυτεχνική ιδιότητα του φοιτητή,** εάν ο φοιτητής εμπίπτει στην κατηγορία 1. του Μέρους Γ. |

|  |  |
| --- | --- |
| **10.** | **Αντίγραφο της πράξης συνταξιοδότησης**, θεωρημένο για την γνησιότητα του από Δημόσια Αρχή, εάν ο φοιτητής εμπίπτει στην κατηγορία 8. του Μέρους Γ. |

|  |  |
| --- | --- |
| **11.** | **Πιστοποιητικό Υγειονομικής Επιτροπής**, σύμφωνα με το εκάστοτε ισχύον σύστημα πιστοποίησης αναπηρίας, το οποίο υφίσταται εν ισχύ κατά το έτος υποβολής της αίτησης, εάν ο φοιτητής εμπίπτει στις κατηγορίες 6 και 7 του Μέρους Γ.Αν το πιστοποιητικό Υγειονομικής Επιτροπής **δεν διασαφηνίζει τα κινητικά προβλήματα**, αλλά μόνο αναπηρία άνω του 67%, **τότε συμπληρωματικά απαιτείται ιατρική γνωμάτευση από Δημόσιο Νοσοκομείο**, με υπογραφή και σφραγίδα Διευθυντού είτε Κλινικής Ε.Σ.Υ. ή Εργαστηρίου ή Πανεπιστημιακού Τμήματος αντίστοιχα, που θα βεβαιώνει ότι η συγκεκριμένη αναπηρία που πιστοποιείται από την Υγειονομική Επιτροπή προκαλεί ή συνδέεται με σοβαρά κινητικά προβλήματα. |

**12. Ληξιαρχική πράξη γέννησης φοιτητή** εάν ο φοιτητής εμπίπτει στις κατηγορίες 4,

5 και 8 του Μέρους Γ.

**13. Ληξιαρχική πράξη θανάτου του αποβιώσαντος γονέα.** Εάν ο φοιτητής εμπίπτει στην ακόλουθη κατηγορία: «Απορφανισθέντες φοιτητές από τον ένα ή και από τους δύο γονείς, εφόσον δεν έχει υπερβεί το 25ο έτος της ηλικίας τους».

**14. Υπεύθυνη δήλωση του ν.1599/1986 περί μη υποχρέωσης υποβολής φορολογικής δήλωσης.**

*Για φοιτητές /τριες των οποίων οι γονείς είναι διαζευγμένοι* και σε περίπτωση που αδυνατούν να προσκομίσουν το εκκαθαριστικό του ετέρου γονέα:

* Υπεύθυνη δήλωση του ν1599/1986 του φοιτητή, όπου θα αναφέρεται με αιτιολόγηση η αδυναμία προσκόμισης του εκκαθαριστικού του ενός γονέα.
* Διαζευκτήριο ή δικαστική απόφαση εάν δεν τηρείται πλέον έγγαμη σχέση με τον έτερο γονέα του φοιτητή.
* Δικαστική απόφαση , ιδιωτικό συμφωνητικό ή έγγραφο από το οποίο προκύπτει η επιμέλεια και η οικονομική επιβάρυνση του γονέα για το υπό επιμέλεια τέκνο.

**15. Το Ίδρυμα διατηρεί το δικαίωμα να ζητά και άλλα**, **κατά την κρίση του, αποδεικτικά στοιχεία** για την οικονομική και περιουσιακή κατάσταση του ενδιαφερομένου, προκειμένου να αποφανθεί αν δικαιούται ή όχι σίτισης.

**ΜΕΡΟΣ Ε: ΕΝΤΥΠΗ υποβολή απαιτούμενων δικαιολογητικών (ΓΙΑ ΜΕΤΑΠΤΥΧΙΑΚΟΥΣ ΦΟΙΤΗΤΕΣ & ΥΠΟΨΗΦΙΟΥΣ ΔΙΔΑΚΤΟΡΕΣ)**

Οι μεταπτυχιακοί φοιτητές και οι υποψήφιοι διδάκτορες που επιθυμούν να σιτιστούν δωρεάν στο Εστιατόριο του Ιδρύματος, πρέπει να υποβάλλουν **έντυπα στις γραμματείες τους** τα παρακάτω:

1. Αίτηση
2. Μία φωτογραφία
3. Αντίγραφο Δελτίου Αστυνομικής Ταυτότητας
4. Έγγραφο δημόσιας αρχής ή υπηρεσιών ή λογαριασμών οργανισμών κοινής ωφελείας, από το οποίο να προκύπτει ο τόπος μόνιμης κατοικίας του (όπως περιγράφεται στη σελίδα 5)
5. Υπεύθυνη δήλωση του Ν. 1599/1986 (Α 75) του ενδιαφερομένου για την ακρίβεια του περιεχομένου των υποβληθέντων δικαιολογητικών, για τον τόπο μόνιμης κατοικίας και ότι δεν κατέχει άλλο πτυχίο του ίδιου κύκλου σπουδών με αυτό που παρακολουθεί.
6. Αντίγραφο εκκαθαριστικού σημειώματος της αρμόδιας Δ.Ο.Υ. για το ετήσιο οικογενειακό ή ατομικό εισόδημα του ενδιαφερομένου φοιτητή το τελευταίο οικονομικό έτος. Σε περίπτωση που δεν έχει παραληφθεί το εκκαθαριστικό σημείωμα, προσκομίζεται από τον ενδιαφερόμενο φοιτητή φορολογική δήλωση του τελευταίου οικονομικού έτους (όπως περιγράφεται στη σελίδα 5).

**Ως ημερομηνία έναρξης**

**κατάθεσης ηλεκτρονικών αιτήσεων μαζί με τα**

**δικαιολογητικά, ορίζεται η 09.09.2022**

**και καταληκτική ημερομηνία**

**ορίζεται η 31.10.2022**

**Ο ΑΝΤΙΠΡΥΤΑΝΗΣ**

ΔΙΟΙΚΗΤΙΚΩΝ ΥΠΟΘΕΣΕΩΝ,

ΑΚΑΔΗΜΑΪΚΩΝ ΥΠΟΘΕΣΕΩΝ &

ΦΟΙΤΗΤΙΚΗΣ ΜΕΡΙΜΝΑΣ

**Καθ. ΝΙΚΟΛΑΟΣ ΔΕΡΚΑΣ**